स्टीव जॉब्स को मरणोपरान्त मिलेगा ग्रैमी पुरस्कार  
एप्पल के सह-संस्थापक और मुख्य कार्यकारी अधिकारी स्टीव जॉब्स को अगले साल ग्रैमी में ट्रस्टी पुरस्कार से मरणोपरांत सम्मानित किया जाएगा।
एप्पल के सह-संस्थापक और मुख्य कार्यकारी अधिकारी स्टीव जॉब्स को अगले साल ग्रैमी में ट्रस्टी पुरस्कार से मरणोपरांत सम्मानित किया जाएगा। जॉब्स की इस साल 56 साल का उम्र में निधन हो गया था। उन्हें अगले साल 12 फरवरी को रिकॉर्डिंग इंजीनियर रूडी वान गेल्डर और संगीतकार डेव बथरेलोमेव के साथ सम्मानित किया जाएगा।  ग्रैमी की वैबसाइट पर रिकॉर्डिंग एकेडमी ने कहा, सृजनात्मक जॉब्स के आईपॉड और ऑनलाइन आईट्यून्स स्टोर जैसे अन्वेषणों तथा संगीत को खरीदने और वितरित करने के उनके तरीकों ने उद्योग में क्रांति ला दी। 2002 में एप्पल कम्प्यूटर इन्क. को रिकार्डिंग के क्षेत्र में महत्वपूर्ण तकनीकी योगदान के लिए टैक्नीकल ग्रैमी पुरस्कार से नवाजा गया था।